****

**Aspekty, ktoré treba vziať do úvahy
PRI
 prijímaní pracovníkov zo zahraničia do zamestnania**

| Kroky | **Postup** |
| --- | --- |
| **1** | Prvý krok | Spravili ste prieskum, vypracovali ste plán a ste pripravení robiť nábor pracovníkov v Európe – ale ako začať? Na začiatok stačí navštíviť portál EURES (Európsky portál pre pracovnú mobilitu), na ktorom nájdete všetky informácie, ktoré vám pomôžu inzerovať vaše voľné pracovné miesto a vyhľadávať uchádzačov a pod. |
| **2** | **Oznámenie o voľnom pracovnom mieste**  | Ak chcete umiestniť oznámenie o voľnom pracovnom mieste na portáli EURES, musíte tak najprv spraviť vo vašej miestnej službe zamestnanosti (pozri odkaz *Ako inzerovať voľné pracovné miesto* na portáli EURES). |
| **3** | **Vyhľadávanie životopisov na portáli EURES** | Na portáli sa nachádza databáza s viac ako 260 000 uchádzačmi o zamestnanie zo zahraničia. Zaregistruje sa dnes v databáze On-line životopis (pozri nástroj *Vyhľadávanie životopisov*). Dá sa v nej rýchlo a ľahko vyhľadávať. |
| **4** | **Kalendár podujatí siete EURES** | Na portáli EURES sa nachádza zoznam hlavných podujatí, ktoré organizujú členovia siete. V kalendári nájdete bližšie informácie o náborových podujatiach, ktoré sa konajú v celej Európe. |
| **5** | **Kultúrne povedomie** | Keďže už viete, kde chcete nábor uskutočniť, nezabudnite urobiť prieskum o krajine, na ktorú sa zameriavate. Mohli by ste napríklad zistiť, že deň, keď plánujete robiť nábor v zahraničí, je dôležitým štátnym sviatkom. |
| **6** | **Predstavenie spoločnosti** | Zvážte prípravu prezentácie pre uchádzačov, ktorá propaguje vašu spoločnosť a opisuje dostupné možnosti podpory pri presťahovaní sa za prácou. Mohli by ste ju aj preložiť a uverejniť na vašom webovom sídle. |
| **7** | **Dohoda o úrovni poskytovaných služieb** | Ak robíte nábor s pomocou tretej strany, navzájom si stanovte povinnosti a záväzky voči druhej strane, a to buď prostredníctvom zmluvy, alebo dohody o úrovni poskytovaných služieb. |
| **8** | **Účasť na zahraničných veľtrhoch práce organizovaných sieťou EURES** | Ak chcete urobiť nábor viacerých pracovníkov, môžete pouvažovať nad možnosťou zúčastniť sa na zahraničných veľtrhoch práce organizovaných sieťou EURES v krajinách EHP, v ktorých je dostupná požadovaná pracovná sila. U svojho miestneho poradcu EURES si overte aktuálne možnosti podpory pri účasti a príprave na ňu, ako aj bližšie informácie o účasti.  |
| **9** | **Overovanie referencií** | Referencie uvedené v životopise sú dôležité, ale nečakajte, že kontaktná osoba bude hovoriť vaším materinským jazykom alebo v ňom písomne komunikovať. Ak napíšete predchádzajúcim zamestnávateľom uchádzača v ich vlastnom jazyku, dočkáte sa lepšej reakcie. |
| **10** | **Referencie zamestnancov** | Opýtajte sa svojich pracovníkov, čo sa im najviac páči na práci pre vás. Použite prípadové štúdie, kde uvediete pracovné príležitosti, a ak je to možné, zahrňte aj úspešne integrovaných pracovníkov zo zahraničia. |
| **11** | **Pomoc pri presťahovaní za prácou** | Spoločnosť, ktorá investuje do svojich ľudí, získa viac vďaka väčšej produktivite. Posúďte, do akej miery môžete novému zamestnancovi poskytnúť pomoc pri presťahovaní. Ako by ste chceli, aby sa správali k vám? |
| **12** | **Hodnotenie** | Nezabudnite požiadať vášho náborového partnera a uchádzačov o spätnú väzbu. Pomôže vám to zhodnotiť silné a slabé stránky projektu a zlepšiť budúce náborové činnosti v zahraničí. Okrem toho nezabudnite poskytnúť spätnú väzbu uchádzačom a náborovým partnerom. |